Mi kell tudni a Széchenyi folyószámla hitel plusz konstrukcióról?
A Széchenyi folyószámla hitel plusz a vállalkozások átmeneti likviditási problémáinak áthidalására alkalmas. Szabad felhasználású kölcsön, a felvett összeg a vállalkozás napi működésével kapcsolatos kiadások finanszírozására fordítható. A futamidő 2 év, a hitelt egy összegben, a szerződés lejáratakor kell visszafizetni, a nettó ügyleti kamat 0,1 százalék, a kezelési költséget az állam fizeti, a nettó kezességi díj 0,5 százalék, a bírálati díj 30 000 és 280 000 forint közötti.